**Oricând, oricine, oriunde**

*I.Oanna Matei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oricând ne dorim ca visele praf făcute

Să se întregească, să devină mult mai multe.

Oricând soarele ar vrea ca visele să ne lumineze

Dar luna îi ia lumina, în nopţile grele să le vegheze.

Oricine poate deveni mereu oricine

Dar drumurile vieţii sunt adesea nehotărâte

Oricine poate alege de partea cui să facă rău sau bine

Chiar dacă uneori avem parte de chipuri mohorâte.

Oriunde e peste tot dacă ştim cum să privim

Lumea e plină de secrete, chei şi comori îngropate

Pentru a le dezvălui trebuie mereu să ne unim

Căci oriunde vom ajunge, invidia va dori să fim de-a ei parte.

Ştii cumva cât mister şi frumuseţe poţi ascunde?

Gândurile tale pot fi printre cele mai profunde

Magia şi încrederea mereu îţi vor răspunde

Pentru că oricând, oricine poate fi oriunde.